Efter gensidig aftale er Aalborg Vikings og Thomas Quaade gået hver til sit. Det oplyser klubben på sin hjemmeside. Thomas Quaade har været tilknyttet Aalborgensisk basketball siden 2006, hvor han tiltrådte som head coach for det daværende AaB Basket. Efter 5 år i Aalborg med kun en enkelt afstikker til Aabyhøj, slutter samarbejdet med øjeblikkelig virkning. - Vi har været meget glade for Thomas, men er i eliteudvalget nået til den konklusion, at uanset hvad der sker, så skal vi have noget nyt blod til næste sæson, siger sportschef Christian Rom til hjemmesiden. Den nyligt tilkomne amerikaner John Staudt tiltræder som head coach i resten af den indeværende sæson, og tiden vil vise om han også bliver manden der skal lede Aalborg Vikings i den kommende sæson. Lige nu kæmper klubben for overlevelse i ligaen. Holdet ligger sidst med blot seks point - to point op til Amager, som også der ud til at blive den klub som holdet skal kæmpe imod i nedrykningsspillet.

Opsummering:
Cheftræner Thomas Quaade i den aalborgensiske basketklub er stoppet med øjeblikkelig virkning.